«Ոլորտային վերլուծությունները ցույց են տալիս, որ 2017թ. 11 ամիսների հարկային եկամուտները 2016թ.-ի նույն ժամանակահատվածի համեմատ 28 ոլորտներում նվազել են ընդհանուր գումարով 17.9 մլրդ դրամով, ինչն առավելապես մրցակցության պայմաններում առևտրային վերադիրների նվազման և գերավճարների հաշվին պարտավորությունների մարման հետևանք է»,-նշել է Արմեն Սաֆարյանը: Մասնավորապես՝ կապի ոլորտում 2017թ.-ի 11 ամիսների հարկային եկամուտները նվազել են 5.6 մլրդ դրամով կամ 21%-ով, շինարարության ոլորտում՝ 1.6 մլրդ դրամով կամ 10.3%-ով, կառուցապատման ոլորտում՝ 1.3 մլրդ դրամով կամ 47%-ով: